**OPĆINA LIŠANE OSTROVIČKE**

**O B R A Z L O Ž E NJ E**

**II Izmjena i dopuna Proračuna Općine Lišane Ostrovičke za 2024. godinu**

U skladu s odredbama Zakona o proračunu („Narodne novine“ broj 144/21), Općinsko vijeće Općine Lišane Ostrovičke donosi II Izmjene i dopune proračuna za 2024. godinu

Ovim II Izmjenama i dopunama proračuna Općine Lišane Ostrovičke za 2024. godinu mijenjaju se podaci za 2024. godinu, projekcije za 2025. i 2026. godinu ostaju iste.

Proračun Općine Lišane Ostrovičke za 2024. godinu planiran je u iznosu od 2.193.049,86 eura.

I izmjenama i dopuna su planirani prihodi i primici 2.193.049,86 EUR, a II Izmjenama i dopunama Proračuna Općine Lišane Ostrovičke se prihodi povećaju za 35.873,69 EUR i iznose 2.228.923,55 EUR.

**63 Pomoći iz inozemstva i od subjekata unutar općeg proračuna**

I izmjenama i dopunama Proračuna Općine Lišane Ostrovičke pomoći iz inozemstva i od subjekata unutar općeg proračuna iznosili su 1.446.614,26 EUR, a II izmjenama i dopunama povećavaju se za 30.765,00 EUR, te iznose 1.477.379,26 EUR. Razlog povećanja je što su odobrena sredstva za projekte.

**65 Prihodi od upravnih i administrativnih pristojbi, pristojbi po posebnim propisima i naknadama**

I izmjenama i dopunama Proračuna Općine Lišane Ostrovičkeprihodi od upravnih i administrativnih pristojbi, pristojbi po posebnim propisima i naknadama iznosili su 97.025,00 EUR, a II izmjenama i dopunama povećavaju se za 720,00 EUR, te iznose 97.745,00 EUR.

**71 Prihodi od prodaje neproizvedene dugotrajne imovine**

I izmjenama i dopunama Proračuna Općine Lišane Ostrovičke prihodi od prodaje neproizvedene dugotrajne imovine iznosili su 83.650,00 EUR, a II izmjenama i dopunama povećavaju se za 4.388,69 EUR, te iznose 88.038,69 EUR.

**POSEBNI DIO**

Rashodi i izdaci u Posebnom dijelu proračuna povećavaju se i smanjuju na slijedeći način:

**PROGRAM 1003 JEDINSTVENI UPRAVNI ODJEL
A100011** **Otplata glavnice primljenih kredita i zajmova**

Aktivnost Otplata glavnice primljenih kredita i zajmova planiran je 42.044,56 EUR a II izmjenama i dopunama povećava se za 13.657,99 EUR i iznosi 55.702,55 EUR. Povećanje se odnosi na otplatu dugoročnog kredita HBOR-a, 1. rata dospjeva 01.07.2024.

**PROGRAM 1004 UPRAVLJANJE IMOVINOM
K100091 Razvoj pametnih i održivih rješenja i usluga**

Aktivnost Razvoj pametnih i održivih rješenja i usluga bila je planirana 77.874,92 EUR, a II izmjenama i dopunama povećava se za 435,70 EUR, te iznosi 78.310,62 EUR. Stavka je bila planirana kao sitan inventar, a u II izmjenama i dopunama se mijenja kao imovina i iznosi 3.115,00 EUR.

**K100094 Vanjsko igralište dječjeg vrtića**

Kapitalni projekt Vanjsko igralište dječjeg vrtića planirano je II izmjenama i dopunama u iznosu od 31.100,00 EUR. Projekt će se financirati iz Ministarstva demografije i useljeništva u iznosu od 27.990,00 EUR.

**PROGRAM 1005 RAZVOJ KULTURE, SPORTA I REKREACIJE
A100025 Potpore udrugama**

Aktivnost Potpore udrugama bila je planirana 11.280,00 EUR, a II izmjenama i dopunama smanjuje se za 7.280,00 EUR. Temeljem provedenog javnog poziva udrugama je dodijeljeno 4.000,00 EUR.

**PROGRAM 1007 ODGOJ I OBRAZOVANJE
A100032 Novčane naknade studentima**

Aktivnost Novčane naknade studentima bila je planirana 5.310,00 EUR, a II izmjenama i dopunama povećavaju se za 690,00 EUR, te iznose 6.000,00 EUR. Studentima je povećan mjesečni iznos naknade.

**A100090 Pilot projekt- Provedba edukativnih, kulturnih i sportskih aktivnosti djece predškolske dobi i djece od 1-4 razreda**

Aktivnost Pilot projekt- Provedba edukativnih, kulturnih i sportskih aktivnosti djece predškolske dobi i djece od 1-4 razreda planiran je II izmjenama i dopunama u iznosu od 20.000,00 EUR. Projekt će se u potpunosti financirati iz Ministarstva demografije i useljeništva.

**PROGRAM 1009 ODRŽAVANJE KOMUNALNE INFRASTRUKTURE
A1000039 Održavanje groblja Lišane**

Aktivnost Održavanje groblja Lišane bila je planirana 140,00 EUR, a II izmjenama i dopunama povećavaju se za 720,00 EUR, te iznose 860,00 EUR. Troškovi se odnose na redovno održavanje groblja.

**PROGRAM 1012 RAZVOJ I SIGURNOST PROMETA** **A100054 Održavanje nerazvrstanih cesta i javnih površina**

Aktivnost Održavanje nerazvrstanih cesta i javnih površinaplaniran je 7.630,00 EUR a II izmjenama i dopunama povećava se za 370,00 EUR i iznose 8.000,00 EUR.

**K100056 Asfaltiranje cesta Lišane Ostrovičke**

Kapitalni projekt Asfaltiranje cesta Lišane Ostrovičke planiran je 38.500,00 EUR a II izmjenama i dopunama povećava se za 2.750,00 EUR, te iznosi 41.250,00 EUR. Asfaltiranje ceste u Lišanima će se financirati kroz projekt PORLZ287 i zato je stavka povećana.

**K100058 Asfaltiranje cesta Ostrovica**

Kapitalni projekt Asfaltiranje cesta Ostrovica planiran je 32.570,00 EUR a II Izmjenama i dopunama povećava se za 430,00 EUR., te iznosi 33.000,00 EUR. Asfaltiranje cesta Ostrovica i Dobropoljci bit će financirani iz projekta PPNM079.

**K100061 Izgradnja nogostupa uz državnu cestu D56**

Kapitalni projekt Izgradnja nogostupa uz državnu cestu D56 planiran je 83.000,00 EUR, a II Izmjenama i dopunama smanjuje se za 27.000,00 EUR, te iznosi 56.000,00 EUR. Stavka se smanjuje jer nam je od Ministarstva graditeljstva kroz program razvoja komunalnog gospodarstva odobren manji iznos od zatraženog.